Narodna skupština
20180404

Roditelji trebaju da znaju da ova Skupština ima mogućnost, ima to ovlašćenje, ima tu snagu da donese jedan takav zakon, da sva deca dobiju besplatne udžbenike u Srbiji i da znaju da ima dovoljno novca u budžetu za to, zato što iznos koji je odvojen za subvencije stranim investitorima preko 10 puta prevazilazi novac koji je potreban za besplatne udžbenike. Prema tome, novca ima, samo je pitanje političke volje koja očigledno, nažalost ne postoji. Na jesen smo pokušali sa ovim, nije išlo, pokušavamo ponovo. Ovaj zakon je moguće doneti, moguće je imati besplatne udžbenike. Zašto to Vlada ne želi, zaista ne razumemo. Hvala.